PIRMĀS INSTANCES TIESAS RĪKOJUMS (apelācijas palāta)
2009. gada 12. oktobrī
Lieta T‑283/09 P
Laleh Aayhan u.c.
pret
Eiropas Parlamentu
Apelācija – Civildienests – Palīgdarbinieki – Termiņš apelācijas sūdzības iesniegšanai – Nokavējums – Acīmredzami nepieņemama apelācijas sūdzība
Priekšmets Apelācijas sūdzība, kas iesniegta par Eiropas Savienības Civildienesta tiesas (otrā palāta) 2009. gada 30. aprīļa spriedumu
lietā F‑65/07 Aayhan u.c./Parlaments (Krājums‑CDL, I‑A‑1‑0000. un II‑A‑1‑0000. lpp.) un ar kuru tiek lūgts atcelt šo spriedumu
Nolēmums Apelācijas sūdzību noraidīt. Laleh Aayhan un 78 citi bijušie Eiropas Parlamenta palīgdarbinieki, kas uzskaitīti šim spriedumam pievienotajā pielikumā, sedz savus tiesāšanās
izdevumus paši.
Kopsavilkums
Tiesvedība – Termiņi prasību celšanai – Noilgums – “Force majeure” – Jēdziens
(Tiesas Statūtu 45. pants)
Jēdzieni “neparedzēti apstākļi” vai “force majeure” Tiesas Statūtu 45. panta otrās daļas izpratnē paredz, ka ir jāpastāv neparastām,
no prasītāja gribas neatkarīgām grūtībām, no kurām nebūtu iespējams izvairīties pat ar vislielāko rūpību. Abi šie jēdzieni
ietver kādu objektīvu elementu, kas attiecas uz neparastiem un ar personu nesaistītiem apstākļiem, un kādu subjektīvu elementu,
kas attiecas uz attiecīgās personas pienākumu nodrošināties pret neparasta notikuma sekām, bez pārmērīgām pūlēm veicot atbilstošus
pasākumus. Konkrēti, attiecīgajai personai ir rūpīgi jāseko tiesvedības gaitai un tostarp rūpīgi jāievēro paredzētie termiņi.
Tātad force majeure jēdziens nav piemērojams situācijā, kad rūpīga un apdomīga persona objektīvi būtu varējusi novērst prasības celšanai noteiktā
termiņa nokavējumu. Tā tas ir arī gadījumā, ja apelācijas sūdzības novēlotas iesniegšanas galvenais iemesls ir apstāklis,
ka attiecīgās personas padomdevējs ir izmantojis “nosūtīšanai uz ārvalstīm nederīgu ierakstīta sūtījuma uzlīmi” un līdz ar
to nav ievērojis noteiktus kritērijus, kas ļauj pasta pakalpojuma sniedzējam nodrošināt pienācīgu šāda sūtījuma nogādi.
(skat. 19. un 20. punktu)
Atsauces: Tiesa, 1984. gada 12. jūlijs, 209/83 Ferriera Valsabbia/Komisija, Recueil, 3089. lpp., 22. punkts; 1994. gada 15. decembris, C‑195/91 P Bayer/Komisija, Recueil, I‑5619. lpp., 31. un 32. punkts; 2005. gada 18. janvāris, C‑325/03 P Zuazaga Meabe/ITSB, Krājums, I‑403. lpp., 25. punkts; 2007. gada 8. novembris, C‑242/07 P Beļģija/Komisija, Krājums, I‑9757. lpp., 17. punkts.